**У С Л О В И Я**

за провеждане на **търг с явно наддаване за продажба на стояща дървесина на корен** по сортиментна ведомост. Процедурата се провежда, съгласно чл. 112, ал. 1, т. 1, във вр. с чл. 114, ал. 1 от Закона за горите, по чл.115, ал.1, т.1, по реда на чл. 50, т. 2 и чл. 49, ал. 1, т. 1, във вр. с чл. 5, ал. 1, т. 1 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (обн. в ДВ. бр. 96 от 06.12.2011 г., в сила от 06.12.2011 г.; изм. и доп., бр. 90 от 16.11.2012 г.), при условията на чл. 38 от същата Наредба.

**1. ПРЕДМЕТ НА ТЪРГА, НАЧАЛНИ ЦЕНИ, СТЪПКА НА НАДДАВАНЕ.**

**1.1.** Предметът на процедурата е:Продажба на стояща дървесина на корен, обособена в позиции от един обект, по сортиментна ведомост от държавните горски територии (ДГТ) в района на дейност на **ТП ДЛС Шерба,** съгласно Приложение № 1 – неразделна част от тези тръжни условия.

**ЗАДЪЛЖИТЕЛНИ УСЛОВИЯ:**

**1. УЧАСТИЕТО В НАДДАВАНЕTO Е ЗА ЦЯЛОТО ПРОГНОЗНО КОЛИЧЕСТВО ДЪРВЕСИНА ЗА ВСЯКА КОНКРЕТНА ПОЗИЦИЯ С ПОСОЧЕНА СТЪПКА НА НАДДАВАНЕ ОТ ДАДЕНИЯ ОБЕКТ, ПОСОЧЕНИ** **В ПРИЛОЖЕНИЕ № 1 ОТ НАСТОЯЩИТЕ УСЛОВИЯ.**

**1.2.** Дървесината от позицията в обекта – предмет на настоящата процедура, се предава, чрез предавателно-приемателен протокол, от продавача на купувача на временен склад, съгласно приложени технологични планове към тръжната документация за всеки подотдел от съответната позиция.

**ЗАБЕЛЕЖКА:**

Посочените количества дървесина са прогнозни. При разлика в количеството на действително добитата дървесина от насаждението и посочените в настоящата документация прогнозни количества, заплащането ще се извършва по единичната цена, съгласно Приложение № 2 – неразделна част от договора, по действително добитото количество отразено в предавателно-приемателния протокол за кубиране.

**2. ВИД НА ТРЪЖНАТА СЕСИЯ.**

**2.1**. **Вид на процедурата**: Търг с **явно наддаване за продажба на стояща дървесина на корен** за обособените позиции от обекта, по реда на чл. 49, ал. 1, т. 1 и сл. от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (обн. в ДВ. бр. 96 от 06.12.2011 г., в сила от 06.12.2011 г.; изм. и доп., бр. 90 от 16.11.2012 г.), при условията и изискванията на **чл. 38** от същата Наредба.

**3. ЧАС, ДАТА И МЯСТО НА ПРОВЕЖДАНЕ НА ТЪРГА**

**3.1.** Процедурата ще се проведе на 08.02.2016год., от 10,00 часа в административната сграда на ТП ДГС Варна, ул.“Радко Димитриев“ №10, гр.Варна.

**3.2.** **Втората дата** на търга се определя за 12.02.2016год., от 10.00 часа в административната сграда на ТП ДГС Варна, ул.“Радко Димитриев“ №10, гр.Варна.

**3.3.** Търгът с явно наддаване за съответната позиция се отлага за повторната дата, когато:

- в срока, определен със заповедта за откриване на търга, няма подадено нито едно заявление за участие;

- в срока, определен със заповедта за откриване на търга, има подадено заявление за участие, но няма допуснат кандидат.

**ЗАБЕЛЕЖКА**: Недопуснатите до участие кандидати на първата дата на търга, които желаят да участват и на втората дата, **подават отново** документи за участие по начин, при условия и в срок, съгласно тези тръжни условия, но **само при условие**, че за съответната позиция търгът е **отложен** за втора дата. Когато дървесината от съответната позиция **е продадена на първата дата**, за същата позиция **не се провежда търг на втората дата**.

**4. ГАРАНЦИЯ ЗА УЧАСТИЕ. ГАРАНЦИЯ ЗА ИЗПЪЛНЕНИЕ.**

**4.1.** Внасянето на гаранцията за участие в размер по **приложение № 1 от т. 1** от настоящите условия, и се извършва **единствено по банков път** по сметката на ТП „ДЛС Шерба“ – IBAN:BG15 CECB 9790 10E8 4857 00, BIC: CECBBGSF**, при Банка:** „ЦКБ”АД, клон гр. Варна **ЗАДЪЛЖИТЕЛНО УСЛОВИЕ: Гаранцията за участие следва да бъде внесена поотделно за всяка обособена позиция от съответния обект – избрана от кандидата, и сумата следва реално да е постъпила по посочената сметка на стопанството до края на работния ден, предхождащ деня за провеждане на първата, съответно на втората дата на търга.**

**4.2.** Определеният за купувач участник, преди сключване на договора, представя по свой избор на форма, **гаранция за изпълнение** в абсолютна сума в размер на 2**0%** от стойността на достигнатата по време на търга цена за обособената позиция от обекта, както следва:

**4.2.1.** Под **формата на парична сума** внесена по сметката на ТП „ДЛС Шерба“ – IBAN:BG15 CECB 9790 10E8 4857 00, BIC: CECBBGSF**, при Банка:** „ЦКБ”АД, клон гр. Варна

**4.2.2.** Под **формата на банкова гаранц**ия, учредена в полза на ТП ДЛС Шерба, безусловна и неотменяема, същата се представя в **оригинал** при **сключване на договора**, като срокът ѝ на действие следва да е **не по-малък** от един (1) месец **след датата,** посочена в проекта на договора, като крайна дата за изпълнение на дейността.

**4.2.3.** Гаранцията за участие на определения за купувач участник, може да се трансформира в **авансова вноска.** Условията за това се уточняват **преди** сключването на договора за покупко-продажба на стояща дървесина на корен.

**4.3.** Продавачът **освобождава** гаранциите за участие на:

**4.3.1.** отстранените кандидати и на участниците, които не са класирани на първо или второ място, в срок от 3 (три) работни дни след изтичането на срока за обжалване на заповедта на органа открил търга за определяне на купувач;

**4.3.2.** класираните на първо и на второ място – след сключването на договора по т. 11 от тези условия.

**4.4.** При прекратяване на процедурата гаранциите на всички кандидати/участници се освобождават в срок 3 (три) работни дни след влизането в сила на заповедта за прекратяване на търга с явно наддаване.

**4.5.** Продавачът освобождава гаранциите по предходните т. 4.3 и т. 4.4, **без да дължи лихви** за периода, през който средствата **законно** са престояли при него.

**4.6.** Продавачът **задържа** гаранцията за участие на кандидат/участник, когато:

**4.6.1**. кандидатът оттегли своето заявление, след изтичането на срока за подаването на заявления за участие;

**4.6.2.** участникът обжалва заповедта на органа открил търга за определяне на купувач – до решаване на спора с влязло в сила решение;

**4.6.3.** участникът е определен за купувач, но не изпълни задължението си да сключи договор по т. 11 от тези условия.

**4.6.4**. гаранцията за участие **не се освобождава**, когато участниците в търга след изрична покана от председателя на комисията не изявят желание да купят, включително по начална цена, в този случай търгът за съответната позиция се прекратява.

**4.7** Продавачът задържа гаранцията за изпълнение на купувача в случаите по т. 12.1 от тези тръжни условия.

**5. ЦЕНА НА ТРЪЖНАТА ДОКУМЕНТАЦИЯ. НАЧИН, СРОК И УСЛОВИЯ ЗА ПЛАЩАНЕ И ПОЛУЧАВАНЕ.**

**5.1.** Цената на тръжната документация е – **50.00 лв., без ДДС**. Същата се заплаща в **касата** на ТП ДЛС Шерба или **по банков път** по банкова сметка на ТП „ДЛС Шерба“ – IBAN:BG15 CECB 9790 10E8 4857 00, BIC: CECBBGSF**, при Банка:** „ЦКБ”АД, клон гр. Варна

**5.2.** Тръжните документи **се получават** от деловодството (след представяне на платежен документ за закупуването ѝ) на ТП ДЛС Шерба, офис с.Старо Оряхово, ПК 9110, ул. „Дунав“ № 8, в работни дни **до 16.00 часа на последния работния ден, предхождащ деня на провеждането на търга, съответно за първата и за втората дата.**

**5.3. След изтичане** на срока **за получаване** на тръжната документация по предходната т. 5.2, ТП ДЛС Шерба преустановява продажбата на същата.

**5.4**. **За един обект** се закупува един комплект тръжна документация.

**5.5.** Подадените документи за участие от кандидати, които не са закупили тръжна документация в указания срок, **няма да се считат за редовно подадени**, в резултат на което кандидатите подлежът на **отстраняване** от участие в търга.

**6. ОГЛЕД НА НАСАЖДЕНИЯТА ОТ ПОЗИЦИИТЕ В ОБЕКТИТЕ – ПРЕДМЕТ НА ПРОЦЕДУРАТА.**

**6.1.** Оглед на насажденията – обособени в позиции, от които ще се предоставя дървесината – предмет на настоящия търг, може да се извършва **до 16,00 часа** през работни дни за времето до последния работен ден, предхождащ деня на провеждане на **първата**, съответно на **втората** дата на търга, включително, в присъствието на представител на стопанството и след представяне на документ за закупена тръжна документация.

**6.2.** Огледът се извършва с транспорт на кандидата и всички разходи за негова сметка.

**7. ИЗИСКВАНИЯ КЪМ УЧАСТНИЦИТЕ В ТЪРГА.**

**7.1.** До участие в процедурата се допускат български юридически лица – търговци по смисъла на ТЗ на Република България, закупили са документация за участие за обекта, където е съответната/те обособена/и позиция/и; внесли са гаранция за участие за заявената позиция; отговарят на изискванията на: **чл. 115, ал. 1, т. 1 и чл. 241** от Закона за горите и **чл. 38** отНаредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (обн. в ДВ. бр. 96 от 06.12.2011 г., в сила от 06.12.2011 г.; изм. и доп., бр. 90 от 16.11.2012 г.).

**7.2.** Кандидатът трябва да отговаря на техническите изисквания и да разполага с работници и служители с придобита правоспособност и квалификация за извършване на ползването на дървесината, а именно:

**7.2.1.** Да притежава необходимия минимален брой собствена техника (**работно оборудване** по смисъла на **§1, т. 4** от ДР на Наредба № 7 от 23.09.1999 г. за минималните изисквания за здравословни и безопасни условия на труд на работните места и при използване на работното оборудване), осигуряваща извършване на добива на дървесина, съгласно изискванията на **т. 8.2.7 (А)** и на **т. 9.1** от настоящите условия;

**7.2.2.** Да има необходимият минимален брой квалифициран персонал за извършване на дейностите, съгласно чл. 230, ал. 3 от ЗГ и изискванията на **т. 8.2.7 (Б)** и лични предпазни средства (ЛПС) по количество и качество, съгласно **т. 8.2.7 (В)** от настоящите условия;

**7.3.** Кандидатът, в рамките на едногодишен срок, считано към датата на провеждане на процедурата, не следва да има **“отрицателна търговска репутация”, свързана с установено неизпълнение по приключени или прекратени договори, или неизпълнение на договорни задължения** задължително от всички ТП ДГС / ДЛС от „СИДП” ДП – гр. Шумен, в които е извършвал дейност по чл. 10, или покупка на дървесина по чл. 46 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (обн. в ДВ. бр. 96 от 06.12.2011 г., в сила от 06.12.2011 г.; изм. и доп., бр. 90 от 16.11.2012 г.).

**7.4.** Кандидатът следва да **няма непогасени задължения** към „Североизточно държавно предприятие“ ДП – Шумен и **неговите** териториални поделения (ДЛС/ДГС), считано към датата на провеждане на процедурата – обстоятелството се **заявява**, **чрез декларация № 1 – по образец** (приложена към тръжната документация за участие).

**7.5.** Кандидатът следва да няма непогасени задължения към държавата – обстоятелството се **заявява**, **чрез декларация № 1 – по образец** (приложена към тръжната документация за участие).

**7.6.** В процедурата кандидатите участват **лично,** чрез свой представител по търговска регистрация, ако същият е **вписан за представител** на кандидата, или чрез свой **упълномощен** **представител**.

**7.7.** Всеки кандидат може да бъде представляван само от един представител в процедурата.

**7.8.** Участниците в процедурата нямат право да подават повече от едно заявление за участие за една и съща позиция от обекта, както и да правят допълнения или изменения в подадените вече документи, след изтичане на определения краен срок на подаването им.

**7.9.** Кандидатите могат да използват подизпълнител/и за осъществяване на дейността. Когато кандидатът предвижда използването на подизпълнител/и, същият трябва да спази следните изисквания:

**а) за етап само участие в процедурата**:

- да впише изрично това обстоятелство в своята оферта, чрез декларация № 8 по образец;

- управителите и членовете на управителните органи на кандидата (ако има такива) трябва изрично да впишат в офертата и своето съгласие (воля), относно ползването на подизпълнители;

- Кандидатите не са задължени в своята оферта да посочват, както името на подизпълнителя, дела на неговото участие в изпълнението на дейността, така и да представят документи на които подизпълнителя трябва да отговаря, съгласно изискванията на Възложителя.

**б) за етап подписване на договор за покупко-продажба, след като е определен за купувач (изпълнител):**

- Подизпълнителят/те трябва да отговаря/т на същите изисквания за извършване на дейността и посочени от Възложителя за основния кандидат, който е участвал в процедурата и е обявен за купувач.

- Документите, които доказват, че подизпълнителят/те отговаря/т на всички изисквания поставени от Възложителя, се представят от основния кандидат – спечелил търга, след сключване на договора за покупко-продажба на стояща дървесина на корен. Когато се установи, че подизпълнителят не отговаря на изискванията поставени от възложителя, спрямо основния изпълнител (купувач) по договора, или в последствие на настъпила промяна подизпълнителя не отговаря на същите изискания, тези обстоятелства са самостоятелни основания за прекратяване на договора. Всяко неизпълнение на законовите изисквания и договорни условия от страна на подизпълнителя, ангажират пряко отговорността на основния изпълнител (купувач) по договора.

- Купувачът (основният изпълнител) посочва вида и дела, изразен в процентно %-отношение, на работата, която подизпълнителят/те ще изпълнява/т за съответната позицията, за която се сключва договор.

**8.** **КОМПЛЕКТУВАНЕ НА ИЗИСКУЕМИТЕ ДОКУМЕНТИ. МЯСТО, СРОК ЗА ПРЕДСТАВЯНЕ НА ЗАЯВЛЕНИЕТО ЗА УЧАСТИЕ И УСЛОВИЯ ЗА РЕДОВНОТО МУ ДЕПОЗИРАНЕ.**

**8.1.** Кандидатите за участие в търга подават **заявление за участие към което прилагат изискуеми документи за допустимост**, съгласно **т. 8.2** от тези условия.

**8.1.1.** Кандидатите за участие в търга се регистрират, като подават **заявление за участие с приложени към него изискуеми документи за допустимост**, съгласно **т. 8.2** от тези условия, в деловодството на **ТП ДГС** Варна, ул.“Радко Димитриев“ №10, гр.Варна, до **16.00 часа** в работни дни до последния работен ден, предхождащ първата, съответно и втората дата за провеждане на търга, включително. Заявлението и документите към него се подават в общ, запечатан, с ненарушена цялост и непрозрачен плик лично от кандидата или от негов упълномощен представител. Върху плика се посочват адрес за кореспонденция, телефон, факс и електронен адрес на подателя. **Липсата** на някои от изискваните документи **е основание за отстраняване** на участника до следващите етапи на тръжната сесия – процеса на наддаване за цена.

**8.1.2.** Кандидатът може да участва за **една**, за **повече от една** или **за всички** обособени позиции от обекта, като това обстоятелство се посочва в заявлението за участие, като прилага следните документи:

**(а)** В общия плик се поставят изискуемите документи за допустимост до участие в търга, посочени в **т. 8.2** от настоящите условия, представени в **един екземпляр**, независимо от броя на позициите, за които кандидатът ще наддава в търга.

**(б)** При заявена **повече от една позиция от един обект**, кандидатът представя за **всяка избрана позиция**, внесена гаранция за участие за избраната от кандидата обособена позиция;

**8.1.3.** Кандидатите за участие в търга подават **заявление за участие към което прилагат изискуеми документи за допустимост**, съгласно **т. 8.2** от тези условия.

**8.1.4.** Представеното заявление с изискуемите документи се завежда във входящ регистър по образец. На приносителя на документите при приемане на офертата се издава документ, върху който са отбелязани входящия номер, датата и часа на подаване на заявлението.

**8.1.5.** Не се приемат за участие в търга и се връща незабавно на кандидата заявление, което е представено след изтичане на крайния срок за получаване или същото, с приложените документи, е в незапечатан, прозрачен или скъсан плик.

**8.2.** Изискуемите документи за допустимост, приложени към заявлението за участие в търга, са следните:

**8.2.1**. Заявление за участие (по образец) – прилага се в оригинал;

**8.2.2.** Заверено копие или оригинал от документ за **закупена** тръжна документация за **един обект** в който е **обособената позиция,** за която кандидатът ще наддава;

**8.2.3**. Съответен документ за ЕИК по Закона за Търговския регистър (в сила от 01.01.2008 г.) – комисията служебно проверява актуалното състояние на кандидата към датата на провеждане на процедурата. ЕИК може да се посочи в заявлението за участие;

**8.2.4.** **Декларация № 1** **в оригинал** (по образец) – удостоверяваща заявените обстоятелства по **чл. 58, ал. 1, т. 3** от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (обн. в ДВ. бр. 96 от 06.12.2011 г., в сила от 06.12.2011 г.; изм. и доп., бр. 90 от 16.11.2012 г.), която е приложена към настоящата тръжна документация;

**ЗАБЕЛЕЖКА:** Посочените изисквания, които се декларират, се отнасят за управителите и за членовете на управителните органи на кандидата. Декларацията за заявените обстоятелства се попълва от **всеки един управител или член на управителен орган**, като същите се прилагат към комплекта от документи за участие в търга.

**8.2.5.** Заверено копие от Удостоверение за регистрация на кандидата в публичния регистър по чл. 241 от ЗГ за съответната дейност;

**8.2.6**. **Декларация № 2** в оригинал (по образец към утвърдената документация), с приложен списък на всички приключени договори за извършените от кандидата дейности по чл. 10, или покупка на дървесина по чл. 46 от Наредбата, в рамките на едногодишен срок, считан към датата на провеждане на процедурата. Всеки посочен в списъка договор, следва да бъде придружен с препоръка за „добро изпълнение“, издадена от съответните ТП за изпълнение или неизпълнение на задълженията на кандидата.

Препоръките следва да се представят в оригинал или заверено копие и да съдържат дата на издаване не по-рано от десет (10) работни дни, считано от датата определена, като краен срок за подаване на заявленията за участие, ИЛИ **Декларация № 4** (**по образец** към настоящата документация), че до датата на провеждане на процедурата, кандидатът не е извършвал дейности по чл. 10, или покупка на дървесина по чл. 46 от Наредбата от ДГТ (**представя се задължително в оригинал**). Изпълнените договори могат да бъдат посочени (изброени) в една препоръка, издадена от съответното стопанство.

Представянето на „отрицателна препоръка“ към който и да е от посочените от кандидата договори или ако се установи от комисията, че кандидата е прикрил и не е посочил неизпълнен договор, за който следва да му се издаде „отрицателна препоръка“, кандидатът се отстранява от участие в процедурата.

**ЗАБЕЛЕЖКА:** В деня на провеждане на процедурата, на база представените документи, комисията има право и може служебно да проверява актуалността на декларираната от кандидата информация, като в случай на констатации, че съответният кандидат е подал непълна или невярна информация, същият се отстранява от участие в процедурата и документите се изпращат на съответната прокуратура. Установяването на горепосочените обстоятелства са и основание за несключване на договор.

**8.2.7.** Кандидатите декларират своята възможност за изпълнение, чрез представяне на декларации (по образец) приложени към тръжната документация, както следва:

**8.2.7 (А)**. **Декларация № 3 в оригинал** (**по образец** – приложен към настоящата документация), относно заявените обстоятелства за техническата обезпеченост на кандидата със собствена специализирана **самоходна** и **преносима** техника (БМТ), оборудвани, съгласно българското законодателство, **изискванията на стандарта за горска сертификация и технически да отговарят** на същите стандарти**,** предвид изискванията в **т. 7.2.1** от настоящите условия, с приложени към тях:

- Заверено от кандидата извлечение от балансовите сметки или счетоводните книги за ДМА, или платежен документ – фактура, относно притежаваната от кандидата СОБСТВЕНА техника, съгласно **т 6.2.1** от настоящите условия, осигуряваща извършване на дейността.

Според вида на работното оборудване се прилагат следните документи :

**За трактори и самоходна горска техника:**

- Документи за регистрация на техниката по реда на ЗРКЗГТ – заверени копия;

- Талон за преминал годишен технически преглед пред КТИ, съгласно Наредба № 20 от 27.05.2003 г. за извършване на технически прегледи за проверка на техническата изправност на земеделската и горската техника и машините за земни работи – в сила към датата на провеждане на търга – заверени копия;

**За прикачния инвентар и БМТ:**

- заверено копие от талон за първоначална регистрация пред КТИ, съгласно ЗРКЗГТ.

**8.2.7 (Б).** **Декларация № 5 в оригинал** (**по образец** – приложен към настоящата документация), относно заявените обстоятелства за обезпечеността на кандидата с квалифицирани **служители** и **работници** за изпълнение на съответния вид дейност, с приложени към нея:

- заверено копие от справка за декларирани данни по чл. 62, ал. 3 от КТ, издадена от ТД НАП за действащите трудови договори на **служителите** и **работниците** на кандидата;

**ЗАБЕЛЕЖКА:** Заверени копия на трудови договори и допълнителни споразумения към тях **не се изискват и не се прилагат**.

- заверени копия на документи доказващи придобита правоспособност за работа с **„преносима и стационарна земеделска и горска техника“** – **категория „Тпс“,** съгласно чл. 13, ал. 4, т. 5 от ЗРКЗГТ във връзка с чл. 230, ал. 3 от ЗГ (**„бензиномоторни триони“**).

- заверени копия на документи доказващи придобита правоспособност за работа със **„специализирана и специална самоходна горска техника“** – **категория Твк или Твк-Г,** в зависимост от вида на техниката, представена от кандидата, за **извоз и рампиране**, съгласно чл. 13, ал. 4, т. 3 от ЗРКЗГТ във връзка с чл. 230, ал. 3 от ЗГ **„специализирана и специална самоходна горска техника“**);

- заверено копие на Удостоверение за регистрация на физическото лице за упражняване на лесовъдска практика, съгласно чл. 235 от ЗГ.

**ЗАБЕЛЕЖКА:** Изискуемият брой квалифицирани работници и служители обезпечаващи специализираната работна техника следва да се осигури от отделно физическо лице за всеки брой техника.

**8.2.7 (В)**. **Декларация № 6 в оригинал** (**по образец** – приложен към настоящата документация), относно заявените обстоятелства за осигурени **лични предпазни средства (ЛПС)**, които отговарят на изискванията на българското законодателство, съгласно ЗЗБУТ, Наредба № 3 от 19.04.2001 г. за минималните изисквания за безопасност и опазване на здравето на работещите при използване на лични предпазни средства на работното място и Правилник за здравословни и безопасни условия на труд в горите истандарта за горска сертификация, по вид, качество и състав, съгласно **т. 9.3** от настоящите тръжни условия.

**ЗАБЕЛЕЖКА:** Кандидатът **заявява, чрез декларацията**, че осигурява толкова комплекти от лични предпазни средства (ЛПС), колкото работника и служители има заети за работа, съгласно декларацията му по **т. 8.2.7 (Б)** от настоящите условия. Представяне на заверени копия от платежни документи доказващи, че кандидатът е закупувал личните предпазни средства, **не се изискват**.

**8.2.8.** Заверено копие от Заявление **по чл. 38, ал. 3** от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (обн. в ДВ. бр. 96 от 06.12.2011 г., в сила от 06.12.2011 г.; изм. и доп., бр. 90 от 16.11.2012 г.), във връзка с **чл. 115, ал. 1, т. 1 от ЗГ** – представено в **срок до** **01.10.2014 г**. в ТП ДЛС Шерба.

**8.2.9.** Документ/и за внесена/и гаранция/и за участие в процедурата представен/и поотделно за **всяка позиция** – заявена от кандидата. Към датата на провеждане на процедурата комисията служебно проверява изпълнението на изискването гаранцията/те **да са постъпили реално** в сметката на ТП ДГС, ДЛС, до **крайния срок** определен по **т. 4.1.** от настоящите условия.

**8.2.10.** **Декларация № 7 в оригинал** (**по образец** – приложен към документацията), за заявени обстоятелства, относно запознаване на кандидата с условията и реда за провеждане на процедурата и клаузите на проекта на договора.

**8.2.11.** Документ доказващ наличието на мощности за преработка на дървесина регистрирана на територията на ТП ДЛС Шерба - доказва се с един от следните документи :

- документ за въвеждане в експлоатация на обект за преработка на дървесина, регистрирана на територията на ТП ДЛС Шерба, издаден от компетентните органи, когато такъв се изисква за съответния обект;

- документ от съответната община за регистриран обект за преработка на дървесина, регистриран на територията на ТП ДЛС Шерба;

- удостоверение от РДГ за регистриран обект за преработка на дървесина на територията на ТП ДЛС Шерба;

- удостоверение от РДГ за изработка и регистрация на производствена марка на обект за преработка на дървесина на територията на ТП ДЛС Шерба;

- декларация № 8 (по образец) – приложена към тръжната документация, че кандидатът има регистриран обект в който постъпва, преработва или от който се експедира дървесина.

**8.2.12. Декларация № 9 в оригинал (по образец** – приложен към документацията), относно ползване, или не на подизпълнител.

**8.2.13**. Заверено копие от **Нотариално** заверено пълномощно, при участие с упълномощен представител (оригиналът се представя на комисията при започване на търга).

**8.2.14.** Документ за самоличност (представя се на комисията по време на търга).

**8.3.** Документите се представят в оригинал или заверено от кандидата копие (с надпис **„Вярно с оригинала”**, подпис и печат от кандидата).

**8.4.** До изтичане на срока за подаване на документите за участие в търга, всеки кандидат може да ги оттегли, промени или допълни.

**9. ИЗИСКВАНИЯ ЗА НАЛИЧНОСТ И ТЕХНИЧЕСКА ИЗПРАВНОСТ НА РАБОТНОТО ОБОРУДВАНЕ. ВИД И КАЧЕСТВО НА ЛИЧНИТЕ ПРЕДПАЗНИ СРЕДСТВА (ЛПС).**

**9.1.** Необходим минимален брой единици СОБСТВЕНА самоходна и преносима техника за извършване на дейността сеч, разкройване на сортименти по БДС, извоз до временен склад, рампиране на добита дървесина и работници, обезпечаващи изпълнението на дейността.

Независимо за колко позиции участва кандидатът, същия представя доказателства за наличието на **собствена** техника (работно оборудване) **не по-малко** от, както следва:

- специализирана техника за извоз – 1 бр.

- специализирана техника за рампиране – 1 бр.

- бензиномоторен трион (БМТ) – 3 бр.

Кандидатът представя изискуемите по **т. 8.2.7 (Б)** документи, удостоверяващи наличието на квалифицирани работници и специалисти, колкото е изискуемия брой техника.

**9.2.** **Работното оборудване** трябва да отговаря на изискванията на българското законодателство, съгласно правните норми на ЗРКЗГТ, Наредба № 20 от 27.05.2003 г. за извършване на технически прегледи за проверка на техническата изправност на земеделската и горската техника и машините за земни работи, Наредба № 7 от 23.09.1999 г. за минималните изисквания за здравословни и безопасни условия на труд на работните места и при използване на работното оборудване, ЗЗБУТ, Правилник за здравословни и безопасни условия на труд в горите и стандарта за горска сертификация, като се използва по начин и при условия, които осигуряват безопасни и здравословни условия на труд и опазване на околната среда, както следва:

**За специализираната и самоходна техника:**

- да бъде в добро техническо състояние, което да **не позволява изтичане** на масло и гориво;

- да бъде оборудван със средства **за абсорбиране** на петролни продукти;

- да бъде оборудвана с годен и **технически изправен пожарогасител**.

**За преносимата техника (БМТ):**

- да бъдат изправни и обезопасени, като показват равномерен работен режим с необходимата мощност и да са снабдени със спирачки;

- да бъдат в техническо състояние, което да **не позволява изтичане** на гориво-смазочни течности;

- да използва **масло** за веригата на **растителна основа**.

**9.3.** **Личните предпазни средства (ЛПС)** използвани от работниците трябва да отговарят на изискванията на българското законодателство за качество, съгласно правните предписания на ЗЗБУТ, Наредба № 3 от 19.04.2001 г. за минималните изисквания за безопасност и опазване на здравето на работещите при използване на лични предпазни средства на работната място и Правилник за здравословни и безопасни условия на труд в горите и **стандарта за горска сертификация**, осигуряващи безопасност и опазване на здравето на работниците на работните им места, както следва:

**9.3.1**. **Защитното облекло** да не е с видимо нарушена цялост на материята, и да бъде с качество и състав:

**- защитен панталон** – да съдържа „вложки“ с контрастен цвят и със защита от срязване;

**- сигнално яке** – до **1/3** от повърхността му да бъде покрита със сигнален цвят. Якето да не бъде с видимо износено и с видимо нарушена цялост;

**- сигнална жилетка** – да не бъде с видимо нарушена цялост.

**ЗАБЕЛЕЖКА:** Кандидатът може да осигури за своите работници или **само яке** или **само сигнална жилетка**.

**- предпазни ръкавици** – да не са с видимо нарушена цялост на материята, която да позволява допир с открити части на дланта, пръстите и китката на ръката;

**- работни обувки** – да бъдат обезопасени с подсилена подметка; с височина покриваща глезена на крака; с вградена стоманена пластина със защита от срязване, разположена над свода на стъпалото , покриваща пръстите на ходилото – т. нар. **тип „бомбе“.**

**9.3.2**. **Работни каски** – да не бъдат с нарушена цялост; да бъдат оборудвани с антифони и визир; да не бъдат с изтекъл срок на годност от датата на производството им, с оглед способността на пластмасовата материя да **„старее“**.

**10. ТРЪЖНА ПРОЦЕДУРА.**

**ПРОВЕЖДАНЕ НА ТЪРГА С ЯВНО НАДДАВАНЕ.**

**10.1.** При откриване на търга, председателят или упълномощен от него член на тръжната комисия проверява дали са спазени всички условия за участие в търга и дава тръжен номер на кандидата.

**10.2.** Търгът се провежда съгласно разпоредбите на чл. 61 и сл. от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (обн. в ДВ. бр. 96 от 06.12.2011 г., в сила от 06.12.2011 г.; изм. и доп., бр. 90 от 16.11.2012 г.), както и настоящите тръжни условия.

**10.3.** Комисията отваря документите на кандидатите по реда на тяхното постъпване и проверява дали са оформени съгласно изискванията на продавача.

**10.4.** Комисията проверява наличието на всички изискуеми документи на кандидатите.

**10.5.** Комисията отстранява от участие в търга кандидат:

**10.5.1**. който не е представил някой от изискуемите от продавача документи или те са представени във вид и съдържание, различни от предварително изисканите;

**10.5.2.** за когото са налице обстоятелства по чл. 58, ал. 1, т. 3 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (обн. в ДВ. бр. 96 от 06.12.2011 г., в сила от 06.12.2011 г.; изм. и доп., бр. 90 от 16.11.2012 г.).

**10.6.** След допускане на кандидатите до следващия етап на търга, в качеството им на участници, комисията предоставя на всеки от участниците пореден номер за участие. Наддаването се извършва, чрез обявяване от участниците на последователни суми над началната цена, разграничени от председателя на комисията със звуков сигнал, като всяко увеличение трябва да бъде равно на определената стъпка.

**10.7.** Председателят на комисията обявява ясно обекта (позицията) на търга, началната цена и стъпката за наддаване, последователно обявява нарастването над началната цена, като всяко увеличение е в размер на една стъпка и се разграничава със звуков сигнал.

**10.8.** Наддаването се извършва от участниците, които вдигат предоставените им номера и потвърждават гласно размера на обявената от председателя цена. Потвърдената от участника цена го обвързва към комисията и другите участници в търга, без право на позоваване на грешка.

**10.9.** Преди третото обявяване на последната предложена от участника цена, председателят на комисията прави предупреждение, че цената е последна, и ако няма ново предложение, обявява приключване на наддаването със звуков сигнал.

**10.10.** Печели този от участниците, който първи е потвърдил последната достигната на търга цена. Председателят обявява номера на спечелилия участник, класирания на второ място, достигнатата цена и закрива търга за съответната позиция.

**10.11.** Когато в явен търг участват повече от двама участника, предложили еднаква цена с една стъпка по-ниска от достигнатата, класираният на второ място се определя посредством жребий. Когато в явния търг участват повече от един участник, потвърдили само началната цена, спечелилият и класираният на второ място се определят посредством жребий.

**10.12.** Действията на комисията до изготвянето на протокола са публични.

**10.13.** Комисията съставя протокол за разглеждане на документите и класиране на участниците, който се предава за утвърждаване на органа, открил търга, ведно с цялата документация, събрана в хода на провеждането му.

**10.14.** Търгът с явно наддаване завършва със заповед на органа, открил процедурата, за:

- определяне на купувач;

- прекратяване на търга.

Заповедта се издава в 3-дневен срок от утвърждаването на протокола на комисията и се съобщава по реда на чл. 61 АПК. Заповедта се публикува на интернет страницата на СИДП ДП – Шумен и Профила на купувача на ТП ДЛС Шерба.

**10.15.** Когато на търга е допуснат до участие повече от един кандидат, но при започване на наддаването присъства само един от тях, търгът се отлага с един час. В случай, че и след срока не се явят останалите допуснати кандидати-участници, присъстващият участник се обявява за спечелил търга при цена **не по-ниска** от обявената в заповедта начална цена за съответната позиция. Когато в търга е допуснат само един кандидат, той се обявява за спечелил търга при цена **не по-ниска** от обявената в заповедта начална цена за съответната позиция.

**10.16.** Търгът с явно наддаване за съответната позиция се отлага за повторната дата, при условия и по ред, съгласно **т. 3.3** от настоящите тръжни условия.

**10.17.** Органът, открил търга, го **прекратява** с мотивирана заповед, когато:

- не е подадено нито едно заявление за участие и за повторната дата;

- кандидатът не отговаря на условията за провеждане на търга;

- документите за участие на всички кандидати, подадени за втората дата, не отговарят на изискванията и условията на търга;

- първият и вторият класирани участници последователно откажат да сключат договор;

- отпадне необходимостта от провеждане на процедурата в резултат на съществена промяна в обстоятелствата;

- са установени нарушения при откриването и провеждането на търга, които не могат да бъдат отстранени, без това да промени условията, при които същия е обявен;

- възникнат обстоятелства, които правят провеждането на търга невъзможно и които органът, открил процедурата, не би могъл да предвиди при откриването й;

- определеният за спечелил търга не представи гаранция за изпълнение по договора.

**10.18.** Органът, открил търга, може да открие нова процедура за същия обект само когато първоначално обявеният търг е прекратен и решението за прекратяване не е обжалвано или ако е обжалвано – спорът е решен с влязло в сила решение.

**11. СКЛЮЧВАНЕ НА ДОГОВОР ЗА ПРОДАЖБА НА ПРОГНОЗНИ КОЛИЧЕСТВА СТОЯЩА ДЪРВЕСИНА НА КОРЕН.**

**11.1.** ДГС/ДЛС, като продавач, сключва писмен договор с участника, определен за купувач за продажба на дървесината от съответната позиция.

**11.2.** В договора по предходната т. 11.1 се включват задължително всички предложения направени от участника в хода на проведения търг с явно наддаване, въз основа на които е определен за купувач.

**11.3.** Договорът се сключва в 7-дневен срок от:

- влизането в сила на заповедта за определяне на купувач;

- издаването на заповедта за определяне на купувач, когато е допуснато предварително изпълнение.

**11.4.** При отказ на участника, определен за купувач, да сключи договор в срока по предходната т. 11.3, от тези условия, органът открил търга предлага сключването на договор на участника, класиран на второ място.

**11.5.** Договор по т. 11.1 **не се сключва с участник**, определен за купувач, който в срока по т. 11.3 от тези условия **не представи**:

- удостоверение от органите на Националната агенция за приходите (НАП), че няма парични задължения към държавата, установени с влязъл в сила акт на компетентен държавен орган. Удостоверението следва да е с дата не по-рано от три (3) месеца, считано от датата определена за сключване на договора.

- документ за внесена или учредена в полза на продавача гаранция за изпълнение на договора;

- свидетелство за съдимост на управителите или на членовете на управителните органи на купувача, които са попълнили декларация, съгласно **т.** **8.2.4** от настоящите тръжни условия.

- документ от „Североизточно държавно предприятие“ ДП – Шумен, удостоверяващ, че участникът изпълнява изискванията на **т. 7.4** от настоящите условия, а именно че същият няма непогасени задължения към „Североизточно държавно предприятие“ ДП Шумен и неговите териториални поделения **– задължително в оригинал**. Датата на издаване на документа следва да е **не по-рано от един (1) месец**, считано от крайната дата на депозиране на заявлението за участие.

**11.6.** Документите по предходната т. 11.5, следва да са валидни към датата на подписване на договора по т. 11.1 и се представят в оригинал или заверено от кандидата копие. При представяне на заверено копие кандидатът представя и оригинала за сравнение.

**12. УСЛОВИЯ, ПРИ КОИТО** **СКЛЮЧЕНИЯТ** **ДОГОВОР ЗА ПРОДАЖБА НА ПРОГНОЗНИ КОЛИЧЕСТВА ДЪРВЕСИНА НА КОРЕН СЕ ПРЕКРАТЯВА.**

**12.1.** Продавачът прекратява договора с едностранно писмено волеизявление, когато:

- по време на действието на договора – в резултат на настъпила промяна в обстоятелствата, поради която купувачът вече не отговаря на някое от изискванията на органа открил търга, съгласно тези тръжни условия;

- по време на изпълнение на договора бъде установено, че във връзка с продажбата и възлагането на дейността, купувачът е подписал декларация с невярно съдържание;

- са установени от продавача, в процеса на изпълнение на договора, неотстраними отклонения от определените с договора срокове, технологични и качествени показатели за продажбата на стоящата дървесина на корен;

- други основания, предвидени в договора по т. 11.1 от тези условия.

**12.2.** В случаите по предходната т. 12.1, от тези условия, продавачът не дължи на купувача обезщетения за пропуснати ползи и неустойки за вреди.

**12.3.** При настъпване на форсмажорни обстоятелства, както и при други основания, изрично посочени в договора, съответната страна е длъжна писмено да уведоми насрещната страна в 3-дневен срок от настъпване на събитието и да приложи доказателства.

**12.4.** Когато при изпълнение на договорните задължения се установи неизпълнение на тези задължения, дължащи се на обстоятелства, установени по реда на предходната т. 12.3, неустойка не се дължи.

**13. ПРЕДАВАНЕ НА ОБЕКТА, В КОЙТО ЩЕ СЕ ИЗВЪРШВАТ ДЕЙНОСТИТЕ ПО СКЛЮЧЕНИЯ ДОГОВОР ПО Т. 11.**

**13.1.** Обектът, в който ще се осъществява ползването на стояща дървесина на корен, както и извършената работа се предават и приемат с протокол, подписан от представители на двете страни. Когато за дейностите се изисква изпълнителят да има назначено лице, вписано в регистъра по чл. 235 от ЗГ, протоколът се подписва и от него.

**14. УСЛОВИЯ, НАЧИН И СРОК НА ПЛАЩАНЕ НА ДОБИТАТА ДЪРВЕСИНА ОТ КУПУВАЧА.**

14.1. Цената, която купувачЪТ плаща за всеки сортимент се определя пропорционално на съотношението между началната и достигнатата цена на позицията по време на търга.

14.2. Плащането на цената за добитите количества технологична дървесина и дърва, се извършва в пространствени кубически метри, съгластно приложение № 2, неразделна част от настоящата тръжна документация.

14.3. При сключването на договора купувачът заплаща авансово 20% (двадесет процента) от предложената от него цена.

14.4. Следващите плащания след получаване и транспортиране на авансово платената дървесина, се извършват по действително добити количества, съгласно изготвен между страните приемателно-предавателен протокол, но преди транспортирането ѝ.

При плащане по банков път, същото се удостоверява с представяне в ТП ДГС/ДЛС на надлежно заверен от банката платежен документ.

14.5. За добито определено количество дървесина по сортименти, продавачът веднага уведомява купувача с нарочни възлагателни писма, който в рамките на един (1) работен ден от получаване на уведомлението, изпраща представител за изготвяне на предавателно-приемателен протокол за кубиране.

14.6. При разлики в обявените прогнозни количества дървесина от дадена позиция и действително добитите, участникът определен за спечелил търга заплаща действително добитото количество дървесина по предложените от него цени ,за единица от съответния сортимент.

**15. УСЛОВИЯ, НАЧИН И РЕД ЗА ПРЕХВЪРЛЯНЕ НА СОБСТВЕНОСТТА ВЪРХУ ДЕЙСТВИТЕЛНО ДОБИТАТА ДЪРВЕСИНА ОТ ПРОДАВАЧА КЪМ КУПУВАЧА.**

**15.1.** Прехвърлянето на собствеността и получаването на дървесината става след нейното заплащане по действително добити количества сортименти, съгласно приемо-предавателните протоколи и въз основа на издадена от продавача фактура.

**16. РАЗНОСКИ ПО УЧАСТИЕ В ПРОЦЕДУРАТА.**

**16.1**. Всеки кандидат/участник поема всички разноски по представяне на заявлението за участие и изготвянето на приложените към него изискуеми документи.

ТП ДЛС Шерба не заплаща тези разходи, независимо от изхода на процедурата.

**16.2**. Представените заявления, ведно с документите към тях, **не се връщат** на кандидатите/участниците.

**17. ДОПЪЛНИТЕЛНА ИНФОРМАЦИЯ.**

Кандидатите за участие в процедурата могат да получат писмено допълнителна информация по пакета документи на ТП „ДЛС Шерба“, офис с.Старо Оряхово, обл.Варна, ул.Дунав №8 , ПК 9110, инж. Радослав Радев – зам.директор, тел. 05146 2225